CELEX: 32017R1551
Language: hr
Date: 2017-07-14 00:00:00
Title: Delegirana uredba Komisije (EU) 2017/1551 оd 14. srpnja 2017. o izmjeni Priloga I. Uredbi (EU) 2016/1076 Europskog parlamenta i Vijeća o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu

15.9.2017   
            
            
               HR
            
            
               Službeni list Europske unije
            
            
               L 237/59
            
         DELEGIRANA UREDBA KOMISIJE (EU) 2017/1551
   оd 14. srpnja 2017.
   o izmjeni Priloga I. Uredbi (EU) 2016/1076 Europskog parlamenta i Vijeća o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1076 Europskog parlamenta i Vijeća od 8. lipnja 2016. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), a posebno njezin članak 2. stavak 2.,
   budući da:
   
               (1)
            
            
               Popis zemalja korisnica aranžmana za pristup tržištu EU-a određenih Uredbom (EU) 2016/1076 utvrđuje se u Prilogu I. toj uredbi. Tom se uredbom utvrđuje i postupak kojim Europska unija primjenjuje zaštitne mjere u odnosu na proizvode podrijetlom iz zemalja navedenih u Prilogu I.
            
         
               (2)
            
            
               Uredbom (EU) 2016/1076 Komisija je ovlaštena donositi delegirane akte o izmjeni Priloga I. toj uredbi kako bi dodala države iz Skupine država AKP-a koje su zaključile pregovore o sporazumu o gospodarskom partnerstvu („SGP”) s Europskom unijom.
            
         
               (3)
            
            
               Države Sporazuma o gospodarskom partnerstvu Južnoafričke razvojne zajednice („države SADC SGP-a”), Europska unija i njezine države članice zaključili su 15. srpnja 2014. pregovore o sveobuhvatnom Sporazumu o gospodarskom partnerstvu. Države SADC SGP-a, Europska unija i njezine države članice potpisale su Sporazum (2)10. lipnja 2016.
            
         
               (4)
            
            
               Lesoto je ratificirao SGP 16. rujna 2016.
            
         
               (5)
            
            
               Mozambik je ratificirao SGP 28. travnja 2017.
            
         
               (6)
            
            
               Europski parlament odobrio je SGP 30. rujna 2016.
            
         
               (7)
            
            
               Kao rezultat toga SGP se privremeno primjenjuje od 10. listopada 2016.
            
         
               (8)
            
            
               Stoga bi Lesoto i Mozambik trebalo uvrstiti u navedeni Prilog I. kako bi se olakšala potpuna primjena SGP-a od strane EU-a,
            
         DONIJELA JE OVU UREDBU:
   Članak 1.
   Kraljevina Lesoto i Republika Mozambik umeću se u Prilog I. Uredbi (EU) 2016/1076.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 185, 8.7.2016., str. 1.
   
   
      (2)  Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane (SL L 250, 16.9.2016., str. 3.).